หุ้น7ธ.ค.ปิดบวก15.96 จุด
หุ้น 7 ธ.ค.ปิดที่ 1,046.73 จุด บวก 15.96 จุด มูลค่าซื้อขาย 31,499.09 ล้านบาท
7 ธ.ค. 2554

หุ้น 7 ธ.ค.ปิดที่ 1,046.73 จุด บวก 15.96 จุด มูลค่าซื้อขาย 31,499.09 ล้านบาท




ดัชนีหุ้นวันที่ 7 ธ.ค.ปิดที่ 1,046.73 จุด ซึ่งเป็นระดับสูงสุดของวัน เพิ่มขึ้น 15.96 จุด (+1.55%) และแตะระดับต่ำสุด 1,035.83 จุด มูลค่าการซื้อขาย 31,499.09ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยว่า วันนี้ดัชนียังเคลื่อนไหวในแดนบวกตลอดวัน โดยเฉพาะช่วงท้ายตลาด เป็นเพราะว่าตลาดยังตอบรับข่าวการประชุมกลุ่มสหยุโรปที่จะเกิดขึ้นในวันที่ 9 ธ.ค. แต่ระยะสั้นคงต้องระวังแรงขายทำกำไรด้วย เนื่องจากดัชนีปรับขึ้นติดต่อมาหลายวัน พร้อมกับแรงซื้อของต่างชาติ  ประกอบกับเริ่มมีแรงซื้อของกองทุนรวม LTF และ RMF เข้ามา แต่ปกติจะเข้ามาในช่วง 2 สัปดาห์สุดท้าย
“ช่วงนี้ตลาดมีแต่ข่าวดีสนับสนุน ไฮไลท์ทุกอย่างอยู่ที่การประชุมในวันที่ 9 ธ.ค. นี้ ขณะที่ปัญหาน้ำท่วมไทยตลาดก็ตอบรับไปหมดแล้ว”
สำหรับพรุ่งนี้ (8 ธ.ค.) ดัชนีมีโอกาสยังปรับขึ้นได้อีกเพื่อรอข่าวการประชุมกลุ่มสหภาพยุโรป แต่ก็ต้องระวังแรงขายทำกำไรที่ระดับแนวต้านที่ 1,050 จุด ส่วนแนวรับให้ 1,035-1,040 จุด
อย่างไรก็ตาม หากผลการประชุมสหภาพยุโรปแล้วถ้ามีมาตรการดูแลที่เข้มงวดในกลุ่ม คาดว่าดัชนีมีโอกาสทะลุแนวต้านดังกล่าว แต่ถ้าผลสรุปการประชุมออกมามีแต่มาตรการที่ดูแลทั่วไป ตลาดไม่ตอบรับดัชนีก็อาจปรับลดลงมาได้ โดยกลยุทธ์ระยะสั้นขึ้นขายแต่ไม่ทั้งหมดเพื่อไปทยอยซื้อเข้าพอร์ต ส่วนระยะยาวที่ถือข้ามปีได้ถ้ามีต้นทุนต่ำควรถือไปขายข้ามปี
หลักทรัพย์ที่มีมูลค่าการซื้อขายสูงสุด 5 อันดับ ได้แก่BBL        มูลค่าการซื้อขาย 1,553 ล้านบาท ปิด 158.00 บาท เพิ่มขึ้น 5.50 บาท (+3.61%)   IRPC       มูลค่าการซื้อขาย 1,386 ล้านบาท ปิด 4.54 บาท เพิ่มขึ้น 0.32 บาท (+7.58%)   KBANK  มูลค่าการซื้อขาย 1,267 ล้านบาท ปิด  124.00 บาท เพิ่มขึ้น 2.00 บาท (+1.64%)   KTB        มูลค่าการซื้อขาย 1,187 ล้านบาท ปิด 16.10 บาท เพิ่มขึ้น 0.80 บาท (+5.23%)   PTTGC  มูลค่าการซื้อขาย 1,176 ล้านบาท ปิด  66.50 บาท เพิ่มขึ้น 1.00 บาท (+1.53%)